stanford-oval/wikipedia huggingface dataset:
Myllyjärvi (Jyväskylä)

| Myllyjärvi |
| --- | --- |
 Tuulimyllyntien taloja
Kaupunki:  Jyväskylä
Suuralue:  Keltinmäki-Myllyjärvi
Väkiluku:  2 713
Osa-alueet:  Myllymäki, Myllyrinne, Hauskala
Myllyjärvi on asuinalue Jyväskylän Keltinmäen kaupunginosassa. Se sijaitsee Keltinkeskuksen asuinalueen ja Keljon kauppakeskusten välissä, Länsi-Päijänteentien (vanha "nelostie") ja Keuruuntien eli Porintien (valtatie 18/23) kulmassa. Alueella on kerrostaloja sekä rivi- ja omakotitaloja. Asukkaita Myllyjärvellä on 2 800.lähde?
Asuinalue on saanut nimensä siellä sijaitsevasta Myllyjärvestä. Useimmat Myllyjärven kadut on nimetty myllyjen ja niiden osien sekä myllyihin liittyvien henkilöiden mukaan. Pääkatu on Myllyjärventie, joka päättyy kummassakin päässä liikenneympyrään. Muita isohkoja katuja ovat Tuulimyllyntie ja Vesimyllyntie, joista lähes kaikki alueen pienemmät kadut haarautuvat.
Myllyjärvellä on Keski-Suomen opiskelija-asuntolasäätiö KOASin kerrostaloja. Alueella asuu paljon vaihto-opiskelijoita.
Historiaa

Ennen Myllyjärven kaavoittamista asuinalueeksi alueella oli jo pieniä omakotiasutuksen keskittymiä. Suurin osa asutuksesta oli alueen itäosassa Keljon vanhan kansakoulun lähellä Ränssinmäeksi kutsutulla alueella. Pienempiä keskittymiä oli Myllyjärven länsirannalla ja niin kutsutulla Lehmiportin alueella nykyisen asuinalueen luoteisosassa. Alueet siirrettiin maalaiskunnasta kaupunkiin vuonna 1965.
Nykyisen Myllyjärven asuinalueen rakentaminen alkoi vuonna 1975. Asuinaluetta laajennettiin vielä 1980-luvun alussa. Vuonna 1997 alkoi Ylä-Myllyjärven asuinalueen rakentaminen.
Roninmäki

Myllyjärven asutus sijaitsee suurelta osin Roninmäen rinteillä. Roninmäellä sijaitsee muun muassa Puolustusvoimien Johtamisjärjestelmäkeskus luolatiloissa niin sanotussa Senaatti-kiinteistössä. Tiloissa sijaitsi myös Keski-Suomen hätäkeskus vuoteen 2014 saakka, jolloin se lakkautettiin.
Roninmäen huippu kohoaa noin 226 metriä merenpinnan yläpuolelle, ja se on ollut yksi Struven ketjun mittauspisteistä vuodelta 1834. Myös viiden kilometrin päässä Laajavuorella on ollut ketjuun kuuluva piste.
Tymäntö (Padasjoki, itäinen)

| Tymäntö |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°25′16″N, 25°11′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskuoja:  oja Kauratteenjärveen 
Järvinumero:  14.251.1.014
Mittaustietoja
Pinnankorkeus:  117,4 m  
Pituus:  210 m  
Leveys:  170 m  
Rantaviiva:  0,604 km  
Pinta-ala:  2,472 ha  
Saaria:  ei saaria 
 fiTymäntö 
Tymäntö  on Päijät-Hämeessä Padasjoella Kauratun kylän lähellä sijaitseva lampi.
Maantietoa

Lammen pinta-ala on 2,5 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Padasjoen alueeseen (14.251) se kuuluu. Lammen vedenpinnan korkeus on 117,4 metriä mpy.
Hirvijärvi (Padasjoki)

| Hirvijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°25′23″N, 25°12′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskuoja:  oja Tymäntöön 
Järvinumero:  14.251.1.015
Mittaustietoja
Pinnankorkeus:  120,3 m  
Pituus:  1,5 km  
Leveys:  660 m  
Rantaviiva:  5,176 km  
Pinta-ala:  43,59 ha  
Saaria:  7 
 fiHirvijärvi 
Hirvijärvi  on Päijät-Hämeessä Padasjoella Kauratun kylän lähellä sijaitseva järvi.
Maantietoa

Järven pinta-ala on 44 hehtaaria, se on 1,5 kilometriä pitkä ja 650 metriä leveä. Järvellä on kartan mukaan 7 saarta.  Sen rantaviivan pituus on 5,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Padasjoen alueeseen (14.251) se kuuluu. Järven vedenpinnan korkeus on 120,3 metriä mpy.
Kalajärvi (Padasjoki)

| Kalajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°26′03″N, 25°10′19″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskujoki:  ei laskuojaa 
Järvinumero:  14.251.1.018
Mittaustietoja
Pinnankorkeus:  130,3 m  
Pituus:  260 m  
Leveys:  120 m  
Rantaviiva:  0,627 km  
Pinta-ala:  1,818 ha  
Saaria:  ei saaria 
 fiKalajärvi 
Kalajärvi  on Päijät-Hämeessä Padasjoella Kauratun kylän lähellä sijaitseva järvi.
Maantietoa

Järven pinta-ala on 1,8 hehtaaria, se on 250 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 650 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Padasjoen alueeseen (14.251) se kuuluu. Järven vedenpinnan korkeus on 130,3 metriä mpy.
Beyoncé

| Beyoncé |
| --- | --- |
 Beyoncé vuonna 2023.
Henkilötiedot
Koko nimi:  Beyoncé Knowles-Carter
Syntynyt: 4. syyskuuta 1981 (ikä 43) Houston, Texas, Yhdysvallat
Ammatti:   laulaja-lauluntekijä  musiikkituottaja  näyttelijä  tanssija  koreografi  malli 
Puoliso:  Jay Z (vih. 2008)
Lapset:  Blue Ivy Carter (s. 2012) Rumi Carter (s. 2017) Sir Carter (s. 2017)
Sukulaiset:  Solange Knowles (sisko)
Muusikko
Taiteilijanimi:  Beyoncé
Aktiivisena:  1997–
Tyylilajit:   Pop  R&B  soul  dancepop 
Soittimet:  laulu, piano
Yhtyeet:  Destiny’s Child (1990-2005) The Carters (2018-)
Levy-yhtiöt:  Parkwood Entertainment, Columbia Records, Music World
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Beyoncé Giselle Knowles-Carter (o.s. Knowles; s. 4. syyskuuta 1981 Houston, Texas, Yhdysvallat), tunnetaan esiintyjänimellä Beyoncé (lausutaan [biˈjɒnseɪ]), on yhdysvaltalainen laulaja-lauluntekijä, näyttelijä ja yrittäjä.
Beyoncé esiintyi lapsena useissa kykykilpailuissa, mutta tuli tunnetuksi perustamansa tyttöryhmä Destiny’s Childin jäsenenä 1990-luvulla. Hän aloitti soolouransa R&B debyyttialbumillaan Dangerously in Love (2003), joka julkaistiin Destiny’s Childin ollessa hiatuksella. Tätä seurasivat sooloalbumit B'Day (2006), I Am... Sasha Fierce (2008) ja 4 (2011). Omalla vuonna 2010 perustamallaan Parkwood Entertainment -levy-yhtiöllä Beyoncé on julkaissut studioalbumit Beyoncé (2013), Lemonade (2016), Renaissance (2022) ja Cowboy Carter (2024) sekä livealbumin Homecoming: The Live Album (2019).
Vuoteen 2023 mennessä Beyoncé oli myynyt maailmanlaajuisesti noin 200 miljoonaa levyä. Hän on voittanut uransa aikana 35 Grammy-palkintoa, mikä tekee hänestä Grammyjen historian palkituimman palkinnonsaajan. Aikakausilehti Time nimesi hänet yhdeksi 100 naisesta, jotka ovat tähän mennessä määrittäneet 2000-luvun.
Lapsuus

Beyoncé Giselle Knowles syntyi 4. syyskuuta 1981 Houstonissa Texasissa. Hän on Mathew Knowlesin ja Celestine "Tina" Knowlesin esikoislapsi. Mathew on taustaltaan afroamerikkalainen ja Tina on Louisianan kreoli (afrikkalaista, ranskalaista ja alkuperäisamerikkalaista perimää). Beyoncé sai etunimensä äitinsä ranskankielisestä tyttönimestä Beyoncé, joka oli itsessään kirjoitusvirhe nimestä Beyincé. Beyoncén pikkusisko Solange Knowles on myös laulaja ja toiminut taustatanssijana siskonsa Destiny’s Child yhtyeessä.
Beyoncé kasvoi metodistina ja kävi lukionsa High School for the Performing and Visual Artsissa ja Alief Elsik High Schoolissa Houstonissa.
Ura > Destiny’s Child

Kolmivuotiaana Beyoncé aloitti laulamisen kuorossa ja voitti lapsuudessaan useita lastenlaulukilpailuita. Hän perusti Girl’s Tyme -nimisen yhtyeen ystäviensä LaTavia Robersonin, Kelly Rowlandin ja LeToya Luckettin kanssa. He osallistuivat Star Search -kykyjenetsintäkilpailuun, jossa tulivat toiseksi hip hop -tyylisellä kappaleellaan. lähde? Beyoncén isä lopetti työnsä Xeroxilla ryhtyessään Girl’s Tymen manageriksi.
Girl’s Tyme -hanke kuivui pian kokoon ja Beyoncé perusti LaTavia Robersonin kanssa Destiny’s Child -duon vuonna 1990. Myöhemmin yhtyeeseen liittyivät myös Kelly Rowland ja LeToya Luckett. Nelikko toimi ensin lämmittelijöinä R&B-yhtyeiden kuten SWV:n, Dru Hillin ja Immaturen konserteissa. Destiny’s Childin ensimmäinen Billboard-listalle noussut single oli "No, No, No (Part 2)" vuonna 1998. LeToya ja LaTavia kuitenkin jättivät yhtyeen useiden vaikeuksien kautta. Beyoncé isä Matthew Knowles oli ryhmän manageri, ja LeToya ja LaTavia kokivat jäävänsä Beyoncén ja Kellyn varjoon. Kelly asui osan lapsuudestaan Knowlesien luona omien perheongelmiensa vuoksi. LeToya ja LaTavia vaativat henkilökohtaista manageria, minkä johdosta Matthew Knowles suuttui ja tytöt erotettiin ryhmästä. LeToya ja LaTavia saivat tietää tästä vasta kuultuaan, että heidät oli korvattu uuden singlen musiikkivideon kuvauksissa toisilla tytöillä. Nämä tytöt olivat myöhemmin ryhmään liittyneet Farrah Franklin ja Michelle Williams. Myöhemmin Franklin erosi, mutta Williams jatkoi. Lopputuloksena oli Destiny’s Childin kokoonpano: Beyoncé, Kelly Rowland ja Michelle Williams. lähde?
Destiny’s Child myi 52 miljoonaa albumia maailmanlaajuisesti ja levytti neljä listaykkössingleä Billboard-listalle. Trio on myös voittanut Grammy-palkintoja R&B-kategoriassa. Yhtye hajosi vuonna 2005 jäsenten lähdettyä soolourilleen #1’s-kokoelman julkaisun jälkeen. lähde?
Ura > Dangerously in Love, B'Day ja Dreamgirls (2003–2007)

Vuonna 2003 Beyoncé julkaisi ensimmäisen sooloalbuminsa Dangerously in Love. Albumin ensimmäinen single, poikaystävä Jay Z:n kanssa laulettu "Crazy in Love", nousi yhdeksi vuoden 2003 suurimmista hiteistä ja pysyi Billboard-listan ykkösenä peräti kahdeksan viikkoa. Myös albumin toinen single "Baby Boy" menestyi listoilla. Kolmas single "Me, Myself and I" ja neljäs single "Naughty Girl" debytoivat kumpikin Billboard-listalla sijalla kolme. Albumia Dangerously In Love myytiin Yhdysvalloissa yli neljä miljoonaa kappaletta ja yli kahdeksan miljoonaa kappaletta maailmanlaajuisesti.  lähde?
Vuoden 2006 alussa julkaistiin kappale "Check on It" The Pink Panther -elokuvan soundtrackillä. Kappaleella laulaa myös Slim Thug. Vuonna 2006 Beyoncé voitti Grammy-palkinnon yhdessä Luther Vandrossin kanssa duetosta "So Amazing".
Kesäkuussa 2006 vuoti internetiin Beyoncén uusi single "Déja Vù". Se julkaistiin singlenä virallisesti elokuussa. B'Day-albumi julkaistiin syksyllä 2006, ja siitä julkaistiin vielä singleinä kokeellinen ”Ring the Alarm” ja ”Irreplecable”, sekä Dreamgirls-elokuvan ”Listen”. Lisäksi levyltä on julkaistu duetto ”Beautiful Liar” Shakiran kanssa.
Ura > I Am... Sasha Fierce ja 4 (2008–2012)

Vuonna 2008 julkaistussa I Am... Sasha Fierce -albumissa Beyoncé toi esille keksimänsä alter egon Sasha Fiercen, jonka kuvailee olevan sähäkämpi ja seksikkäämpi versio itsestään.
Vuoden 2010 Grammy-gaalassa Beyoncé teki ennätyksen voittamalla ensimmäisenä naispuolisena artistina kuusi palkintoa. Hänet palkittiin parhaasta laulusta, parhaasta naispuolisen popartistin lauluesityksestä, parhaasta naispuolisen R&B-artistin lauluesityksestä, parhaasta traditionaalisesta R&B-artistin lauluesityksestä, parhaasta R&B-laulusta sekä parhaasta ajankohtaisesta R&B-albumista.
2011 Beyoncé julkaisi albuminsa 4, jonka kappaleista tunnetuin on "Run The World (Girls)". Levy on ensimmäinen jonka Beyoncé julkaisi oman levymerkkinsä Parkwood Entertainmentin kautta, lopetettuaan managerisuhteensa isänsä Mathew Knowlesin kanssa.
Ura > Beyoncé ja Lemonade (2013–2017)

Beyoncé esiintyi tammikuussa 2013 Yhdysvaltojen presidentti Barack Obaman toisen kauden virkaanastujaisissa. Kuukautta myöhemmin helmikuussa hän esiintyi New Orleansissa järjestetyssä Super Bowl XLVII loppuottelun puoliaikashow'ssa.
Joulukuussa julkaistiin albumi Beyoncé. Albumi julkaistiin yllätyksenä ilman ennakkomarkkinointia ja singlejulkaisuja iTunes-musiikkikaupan kautta. Albumi nousi Billboard 200 listan kärkeen, Beyoncé oli Beyoncén viides albumi listan ensimmäisellä sijalla. Single "Drunk in Love" oli toisena Billboard Hot 100 listalla.
Vuoden 2016 keväällä Beyoncé julkaisi uuden singlen nimeltään "Formation", jonka hän esitti vuoden 2016 Super Bowlissa. Pian singlen jälkeen Beyoncé julkaisi Lemonade nimisen yllätysalbumin. Albumin kumppaniksi julkaistiin HBO:lla tunnin pituinen elokuva. Albumi herätti paljon keskustelua sen poliittisesti relevantin sisällön ansiosta. Varsinkin kappaleet "Formation" ja "Freedom" ovat poliittisesti latautuneita ja käsittelevät Yhdysvaltojen nykytilaa. Tämän lisäksi Beyoncé kuvailee levyllä erittäin henkilökohtaisesti tuntemuksiaan petetyksi tulemisesta, surusta, vihasta, hyväksynnästä ja anteeksiannosta.
Albumia tuki The Formation World Tour maailmankiertue vuoden 2016 kesällä.
Ura > Everything Is Love ja Leijonakuningas (2018–2021)

Vuonna 2018 Beyoncé esiintyi kahtena viikonloppuna Kaliforniassa järjestettävässä Coachella Valley Music and Arts Festivalissa. Hänen piti alun perin esiintyä vuoden 2017 festivaalissa mutta siirsi sitä vuodella tultuaan raskaaksi. Konsertit olivat kunnianosoitus Yhdysvaltojen historiallisesti mustille yliopistoille (HBCU) ja afroamerikkalaiselle kulttuurille. Beyoncén lisäksi lavalla oli häntä säestämässä noin 100 muusikkoa ja tanssijaa. Konsertista tuli videopalvelu Youtuben katsotuin konserttilähetys. Konserteista julkaistiin vuotta myöhemmin Homecoming: The Live Album livealbumi ja Homecoming: A film by Beyoncé dokumenttielokuva.
Kesäkuussa 2018 Beyoncé ja tämän aviomies Jay Z julkaisivat yhteisen albuminsa Everything Is Love The Cartersina. Albumi julkaistiin parin yhteisen On the Run II Tour -kiertueen viimeisen konsertin yhteydessä Lontoossa.
Beyoncé valittiin Nalan äänirooliin Disneyn uuteen versioon Leijonakuninkaasta, joka sai ensi-iltansa vuonna 2019. Beyoncé nauhoitti Leijonakuningasta varten Donald Gloverin kanssa version Elton Johnin vuoden 1994 piirrettyyn elokuvaan säveltämästä kappaleesta "Can You Feel The Love Tonight". Tämän lisäksi hän oli kirjoittanut elokuvan lopputeksteihin alkuperäisen kappaleen "Spirit", joka toimi elokuvan yhteydessä julkaistun ja sen kumppaniksi tarkoitetun The Lion King: The Gift albumin johtosinglenä.
Ura > Renaissance trilogia (2022-)

Beyoncé julkaisi seitsemännen studioalbuminsa Renaissancen kuuden vuoden tauon jälkeen vuoden 2022 heinäkuussa. Albumi on klubikulttuurin ja house-musiikin inspiroimaa tanssimusiikkia. Renaissance on hänen koronaviruspandemian aikana äänittämän albumitrilogian ensimmäinen osa.
Beyoncé esiintyi livenä neljän vuoden tauon jälkeen vuoden 2023 tammikuussa Yhdistyneissä arabiemiraateissa Dubaissa, Atlantis the Royal hotellin avajaisissa. Tunnin kestäneestä konsertista maksettiin hänelle raporttien mukaan 24 miljoonaa dollaria. Esitys aiheutti mediassa ja Beyoncén fanien kesken paheksuntaa Arabiemeritaattien konservatiivisen ja homoseksuaalisuuden kieltävän lainsäädännön takia.
Beyoncé julkisti saman vuoden helmikuussa Renaissance World Tour -maailmankiertueen. Kiertue lähti käyntiin toukokuussa 2023 Tukholmasta ja sai kriitikoilta loistavia arvioita. Renaissance World Tourista tuli sen päätyttyä lokakuussa 2023 historian eniten tienannut naisartistin kiertue ja historian seitsemänneksi tuottoisin kiertue. 30. marraskuuta 2023 Beyoncé julkaisi konserttielokuvan Renaissance: A Film by Beyoncé jonka on tuottanut yhteistyössä elokuvan levittäjä AMC:n kanssa. Elokuva dokumentoi Renaissance World Tour -kiertueen luomisprosessia ja toteutusta. Elokuvan lopputekstit sisälsivät uuden singlen "My House".
Beyoncén kahdeksas albumi Cowboy Carter julkaistiin 29. maaliskuuta 2024. Albumin julkistamisesta ilmoitettiin 11. helmikuuta 2024 Super Bowl LVIII:n aikana Beyoncén ja Tony Halen tähdittämässä tietoliikenneyritys Verizonin Can’t B Broken mainoksessa. Mainoksen jälkeen julkaistiin albumin kaksi country-vaikutteista singleä ”16 Carriages” ja ”Texas Hold ’Em”. Albumin kolmantena singlenä julkaistiin 26. huhtikuuta 2024 Miley Cyrusin kanssa äänitetty duetto "II Most Wanted".
Heinäkuussa 2024 televisioyhtiö NBC julkaisi kaksi Beyoncén tähdittämää vuoden 2024 kesäolympialaisia mainostavaa videota. Mainoksissa Beyoncé esittelee yhdysvaltojen olympiajoukkueen Cowboy Carterin "Ya Ya" ja "Just For Fun" kappaleiden säestämänä. Lokakuussa 2024 Levi's julkaisi ensimmäisen neliosaisesta "Reimagine" mainoskampanjasta Beyoncén kanssa. Beyoncé esiintyi Kelly Rowlandin kanssa demokraattisen puolueen presidenttiehdokas Kamala Harrisin kampanjatilaisuudessa Texasissa 25. lokakuuta 2024. Hän oli aikaisemmin antanut Harrisille luvan käyttää kappalettaan "Freedom" presidentinvaalikampanjansa virallisena kappaleena.
Beyoncé esiintyi NFL:n joulupäivän 2024 puoliaikashow'ssa Baltimore Ravensin ja Houston Texansin pelissä 25. joulukuuta 2024. Lähestystä seurasi parhaimmillaan 27 miljoonaa katsojaa.
Beyoncé julkisti 1. helmikuuta 2025 Cowboy Carter -albumia tukevan Cowboy Carter Tour -kiertueen, jonka on määrä alkaa 28. huhtikuuta 2025 SoFi Stadiumilta Los Angelesissa Yhdysvallossa. Cowboy Carter voitti vuoden 2025 Grammy-gaalassa vuoden albumin Grammy-palkinnon, joka oli Beyoncén uran ensimmäinen. Tämä lisäksi albumi palkittiin parhaan kantrialbumin ja parhaan kantriduon tai -ryhmän kategorioissa. Albumi sai kokonaisuudessa 11 ehdokkuutta gaalassa.
Ääni ja vaikutteet

Beyoncén ääniala käsittää neljä oktaavia. Hänen on kuvattu olevan vokaaliakrobaatti, joka kykenee laulamaan pitkiä, monimutkaisia melismoja ja juoksutuksia virheettömästi. Beyoncén yksi keskeisin esikuva on Michael Jackson, jonka konsertissa ollessaan noin viiden vuoden iässä hän ymmärsi haluavansa esiintyjäksi. Beyoncé pitää suurena esikuvanaan myös Mariah Careyta, jonka ääni teki häneen aikoinaan niin suuren vaikutuksen, että hän halusi ryhtyä laulajaksi ja harjoittelemaan äänenkäyttötekniikoita. Hän ihailee kovasti myös Diana Rossia, jota hän pitää monipuolisena viihdetaiteilijana, ja Whitney Houstonia tämän äänen ja laulutaidon vuoksi.
Yksityiselämä

Beyoncé on tunnettu useista hyväntekeväisyystöistään, muun muassa hurrikaani Katrinan uhrien avustamiseksi ja tyttölapsien turvallisuuden ja koulutuksen rahoittamiseksi. Beyoncé on esiintynyt useissa mainoksissa, muun muassa useissa Pepsin mainoksissa, Britney Spearsin, Pinkin ja Shakiran kanssa sekä ollut House of Dereonin ja L’Oréalin mallina. Hän on tehnyt valtavasti yhteistyötä muiden supertähtien kanssa. Beyoncé on useasti maininnut idolikseen ja inspiraation lähteekseen Michael Jacksonin, jonka ura ja tyyli on vaikuttanut paljon muun muassa joidenkin Beyoncén esitysten koreografioihin.
Yksityiselämä > Perhe ja avioliitto

Beyoncé on naimisissa yhdysvaltalaisen rap-artisti Jay Z:n kanssa. Pari alkoi seurustelemaan vuonna 2001 Beyoncén ollessa 19 vuotias. He tekivät yhteistyötä ensimmäisen kerran vuonna 2002 Jay-Z:n kappaleessa "03' Bonnie & Clyde tämän albumilta The Blueprint 2: The Gift & The Curse. Pari meni hiljaisesti naimisiin kuuden vuoden seurustelun jälkeen 4. huhtikuuta 2008 New Yorkissa.
Beyoncé kertoi HBO:lle tekemässään Life Is But a Dream -dokumenttielokuvassa kokeneensa keskenmenon kaksi vuotta ennen esikoisensa syntymää. Parin esikoistytär Blue Ivy syntyi tammikuussa 2012 New Yorkissa, Lenox Hill sairaalassa. Beyoncé julkisti raskautensa vuoden 2011 MTV Video Music Awardsissa "Love on Top" esityksensä päätteeksi. Beyoncé ilmoitti instagram päivityksessä helmikuussa 2017 odottavansa kaksosia. Kaksoset Rumi ja Sir syntyivät kesäkuussa 2017 Ronald Reagan UCLA Medical Centerissä, Los Angelissa, Kaliforniassa.
Diskografia

| --- | --- |
 Soolo-studioalbumit Dangerously in Love (2003)  B’Day (2006)  I Am... Sasha Fierce (2008)  4 (2011)  Beyoncé (2013)  Lemonade (2016)  Renaissance (2022)  Cowboy Carter (2024) :  Livealbumit Live at Wembley  (2004)  The Beyoncé Experience Live (2007)  I Am... Yours: An Intimate Performance at Wynn Las Vegas (2009)  I Am... World Tour (2010)  Homecoming: The Live Album (2019) Soundtrack-albumit The Lion King: The Gift (2019) Jay-Z:n kanssa (The Carters) Everything Is Love  (2018)
Kiertueet

Dangerously In Love European Tour (2003)
The Beyoncé Experience (2007)
I Am... World Tour (2009-2010)
The Mrs. Carter Show World Tour (2013-2014)
On The Run (Jay-Z:n kanssa) (2014)
The Formation World Tour (2016)
On The Run II (Jay Z:n kanssa) 2018)
Renaissance World Tour (2023)
Cowboy Carter Tour (2025)
Yritykset

Beyoncé omistaa levy- ja tuotantoyhtiö Parkwood Entertainmentin, urheiluvaatemerkki Ivy Parkin, hiustenhoitomerkki Cécredin sekä Moët Hennessyn kanssa yhteistyössä työstetyn alkoholijuomamerkin Sir Davis.
Parfyymit

Esiintynyt myös Armani Diamonds Parfyymi mainoksessa (2007)
Heat (2010)
Heat Ultimate Elixir (2010)
Heat Rush(2011)
Pulse (2011)
Pulse: Summer Edition (2012)
Midnight Heat (2012)
Pulse NYC (2013)
Heat Mrs Carter World tour Limited Edition (2013)
Rise (2014)
Cé Noir (2023)
Huomionosoitukset

Queenslandin Atherton Tablelandista Australiasta vuonna 1981 löytynyt paarmalaji Scaptia beyonceae on nimetty Beyoncé Knowlesin mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
Beyoncé Knowlesin virallinen faniklubi (englanniksi)
Beyoncé Internet Movie Databasessa. (englanniksi)
Queen Beyn opetukset – Beyoncélla on asiaa Rumba. 8.12.2016.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Ruotsi  Latvia  Japani  Tšekki  Australia  Korea  Alankomaat  Puola  Portugali 
Tieteilijät:  CiNii 
Taiteenala:  Emmy Awards  Grammy Awards  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet  Yle 
Muut:  NARA  IdRef 
Beyoncé vuonna 2007.
Beyoncé esiintymässä vuoden 2016 Formation maailmankiertueella.
Hullu puutarhuri

| Hullu puutarhuri Tuomari Nurmio Hugry Tribal Marching Band |
| --- | --- | --- |

Julkaisun tiedot
 Studio : Savoy-teatteri Herodes-studio
 Tyylilaji: rock, jazz
 Levymerkki: Herodes
Hullu puutarhuri on Tuomari Nurmion albumi vuodelta 1992. Se perustuu Helsingin juhlaviikoilla 1991 Savoy-teatterissa pidettyyn konserttiin, jossa Nurmio esiintyi yhdessä vapaan jazzin piiristä tunnetuista muusikoista kootun, Hugry Tribal Marching Band -nimisen puhallinkokoonpanon kanssa. Levy on äänitetty osin Savoyssa ja osin Herodes-studiossa. Se julkaistiin Kauko Röyhkän ja Gabi Hakasen Herodes-levymerkillä.
Helsingin Sanomien Jukka Hauru luonnehti albumia mielipiteitä jakavaksi teokseksi, joka ei ”rockaa” vaan velloo riitaisen rujosti. ”Hugry Tribal Marching Band töräyttelee vakavaa retuperää ja Nurmio ähisee tomwaitsina unenomaisia tarinoita. Tunnelma avautuu repaleisena ja synkeänä freskona, jos avautuu.” Haurun mielestä albumi kuitenkin poikkeaa ilahduttavasti valtavirrasta oudolla vakavuudellaan.
Vuonna 2006 albumi julkaistiin uudelleen kahden CD-levyn pakettina. Sen toinen levy on alun perin Yleisradion sisäiseen käyttöön tuotettu albumi Tuomari Nurmio & Hugry Tribal Marching Band (1992), jolle koottiin uusia versioita Nurmion aiemmin levyttämistä kappaleista. Albumin tuotti Jukka Hakoköngäs ja se äänitettiin Ylen M1-studiossa.
Kappaleet

Kaikki sävellykset ja sanoitukset on tehnyt Nurmio ja sovitukset Nurmio, Jorma Tapio ja Tommi Viksten.
Kappaleet > A-puoli

On elo unta keijujen – 5.16
Hullu puutarhuri – 5.08
Katuvaisten laulu – 5.32
Vinoja sanoja – 4.12
Kappaleet > B-puoli

Aika on pysähtynyt – 3.20
Ruhtinas – 9.36
Rasva-Rainer – 3.25
Ikuisesti minun – 5.37
Kappaleet > CD2 (2006)

Valssi – 4.49
Valo yössä – 2.19
Liputtomat laivat – 4.48
Vapauden kaiho – 2.49 (säv. ja san. Hiski Salomaa)
Yksi pieni opetus – 3.22
Hyvästi kotimaa – 2.51
Ankara – 4.28
Lemmenloruja – 4.32 (Something Stupid, säv. Carson Parks)
Hotelli Voodoo – 4.26
Huda Huda – 3.06